google/wiki40b huggingface dataset:
Ankogel

Prístup

Kabínová lanovka z Mallnitzu ide do výšky 2 631 m n. m., čo robí Ankogel jedným z najdostupnejších vrcholov v Alpách.
Výstupové cesty: začiatočný bod – Osnabrücker Hütte 2 022 m n. m. Od chaty stúpa chodník č. 538 okolo vodopádu Fallbach k rázcestiu Fallboden 2 334 m n. m. a ďalej smerom k Unterer a Oberer Schwarzhornsee až na okraj ľadovca Kleinlendkees, ktorý vzápätí prekračuje v západnom smere až pod záverečný vrcholový hrebeň. Ľadovec je zbrázdený trhlinami (nutná ľadovcová výzbroj). Lezenie stupňom I – II. UIAA chodník prekonáva ostrý skalnatý hrebeň ktorý je exponovaný a jeho prechod je závislý na množstve snehu. Dĺžka: Ankogel (4,5 hod.) – zostup (4 hod.) Celkovo 8,5 hod.
Henrich III. (Svätá rímska ríša)

Henrich III. pre tmavšie zafarbenie pokožky nazývaný Čierny – nem. der Schwarze (* 28. október 1017 – † 5. október 1056, Bodenfeld alebo Goslar) bol v rokoch 1039 – 1056 nemeckým kráľom a neskôr aj rímskym cisárom (korunovácia v Ríme prebehla na Vianoce 1046). Bol synom cisára Konráda II. zo sálskej (franskej) dynastie a Gisely Švábskej. Otec ho už v jedenástich rokoch (roku 1028) nechal zvoliť a v Aachene korunovať za nemeckého kráľa. Okrem toho mu udelil titul vojvodu bavorského (1027), švábskeho (1039) a korutánskeho (1039).
Aravanotvaré

Charakteristika

Charakteristické pre nich je, že majú na jazyku a na podnebí veľa zubov, niektoré ich majú aj na čeľustiach. Žijú najmä v tropických sladkých vodách. Tvary sú veľmi rôznorodé. Väčšinou sú dravé. Chrbtovú a ritnú plutvu majú zväčša ďaleko v zadnej časti, veľa druhov má veľmi dlhé telo.
Niektoré druhy, najmä rypcovité produkujú a vnímajú elektrický signál a používajú ich pri orientácii a dorozumievaní.
Najznámejšie žijúce rody sú rypec, arapaima, notopterus a pantodon. Rypce, charakteristické zahnutým dlhým „zobákom“, majú hmotnostný pomer mozgu voči telu rovnaký ako človek, dokážu sa učiť a radi sa hrajú, čo je medzi rybami rarita. Arapaima obrovská (Arapaima gigas) je zas jednou z najväčších sladkovodných rýb (dĺžka 2,5 - 4,5 m; hmotnosť do 200 kg).
Fontenay-lès-Briis

Poloha

Obec má rozlohu 9,72 km². Najvyšší bod je položený 170 m n. m. a najnižší bod 59 m n. m.

Obyvateľstvo

Počet obyvateľov obce je 1 832 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Branceilles

Poloha

Obec má rozlohu 11,59 km². Najvyšší bod je položený 244 m n. m. a najnižší bod 122 m n. m.

Obyvateľstvo

Počet obyvateľov obce je 264 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Onen-la-Chapelle

Poloha

Obec má rozlohu 24,66 km². Najvyšší bod je položený 114 m n. m. a najnižší bod 57 m n. m.

Obyvateľstvo

Počet obyvateľov obce je 1 068 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Félix-de-Pallières

Poloha

Obec má rozlohu 18,87 km². Najvyšší bod je položený 482 m n. m. a najnižší bod 180 m n. m.

Obyvateľstvo

Počet obyvateľov obce je 219 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gan (Pyrénées-Atlantiques)

Poloha

Obec má rozlohu 39,62 km². Najvyšší bod je položený 478 m n. m. a najnižší bod 186 m n. m.

Obyvateľstvo

Počet obyvateľov obce je 5 481 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Alain Corneau

Život

Pracoval s režisérom Costa-Gavrasom ako jeho asistent. Vtedy tiež po prvýkrát spolupracoval s francúzskym hercom Yvesom Montandom, s ktorým sa stretol ešte niekoľkokrát počas svojej kariéry.
V roku 1989 natočil podľa knihy talianskeho spisovateľa Antonia Tabucchiho film Indické nokturno (Nocturne indien) s Jeanom-Huguesom Angladeom v hlavnej roli.
Zomrel v parížskej nemocnici, príčinou úmrtia bola rakovina.
Motyka

Motyka je pracovný nástroj, ktorý je vhodný na okopávanie rastlín v záhradníctve. Skladá sa väčšinou z dvoch dielov: drevenej násady, ktorá je dlhá približne 1 meter a kovového ostria, ktoré je pripevnené k násade.
Zvláštnym typom obojstrannej motyky je i nástroj nazývaný krompáč. Malá motyka sa nazýva motyčka a používa sa najmä na pletie a kyprenie pôdy v menšom meradle (napr. v kvetináči, alebo v kvetinovom truhlíku na balkóne.
Domanižanka

Prameň

Pramení v Domanižskej kotline juhovýchodne od osady Briestenné v nadmorskej výške približne 487 m n. m.

Smer toku

Domanižanka vytvára tok tvaru obráteného „J“. Od prameňa tečie najprv na krátkom úseku na severovýchod do obce Čelkova Lehota, odtiaľ k obci Sádočné na východ, potom k Domaniži na sever, pričom vytvára oblúk prehnutý na východ. Ďalej pokračuje k obci Prečín severozápadným smerom, potom k sútoku s Dedovským potokom viac západoseverozápadným smerom, odtiaľ tečie cez Považskú Bystricu k ústiu znovu severozápadným smerom.

Ústie

Domanižanka sa vlieva do Váhu na území mesta Považská Bystrica, severne od centra, v nadmorskej výške cca 281 m n. m.
Jeleň sika Dybowského

Jeleň sika Dybowského (Cervus nippon dybowskii) je poddruh jeleňa sika (Cervus nippon), z čeľade jeleňovité. Pokladá sa neikedy tiež za totožný s poddruhom Cervus nippon mantchuricus.
Žij vo východnom Rusku. Podobne ako jeleň európsky aj samce jeleňa sika majú parohy, len sú menšie a na koncoch nevytvárajú korunu. Žijú v skupinách, živia sa trávou, bylinami, semenami, listami. V lese škodia olupovaním kôry mladých stromčekov. Laň je kotná 8 mesiacov, mláďatá sa rodia v máji až júni. Dospievajú v 2. roku.
Castelviel

Poloha

Obec má rozlohu 8,02 km². Najvyšší bod je položený 121 m n. m. a najnižší bod 53 m n. m.

Obyvateľstvo

Počet obyvateľov obce je 188 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Malko Tărnovo

Geografia

Mesto sa nachádza na juhovýchode Bulharska, neďaleko hraníc s Tureckom. Vzdialenosť od centra oblasti – Burgasu je 75,4 km. Nadmorská výška mesta činí 348 m n. m.

Hraničný priechod

Leží na ceste E87, len 7 km západným smerom. Na tureckej strane dedina Dereköy. Otvorený v roku 1970.

Demografia

V júni 2013 tu žilo 2 489 obyvateľov.

Dejiny

Súčasné mesto bolo založené na prelome 16. a 17. storočia.
César Pelli

Životopis

Študoval architektúru na Universidad Nacional de Tucumán, ktorú v roku 1949 ukončil s titulom bakalár. Po promócii sa oženil so svojou spolužiačkou Dianou Balmoriovou, ktorá sa neskôr stala významnou osobnosťou v oblasti urbanizmu a krajinnej architektúry a vlastinila firmu Balmori Associates. 
Po dobu nasledujúcich dvoch rokov pracoval ako riaditeľ dizajnu v OFEMPE. V rokoch 1952 - 1954 študoval na University of Illinois at Urbana–Champaig v Illinois, kde získal titul magistra architektúry . Do značnej miery ho ovplyvnil architekt Eero Saarinen, u ktorého po skončení štúdií pracoval. Spolu so Saarinenom sa podieľal na mnohých významných stavbách v USA, ako napríklad budova letiska JFK v v New Yorku.
V roku 1964 sa stal občanom USA a o sedem rokov neskôr si založil vlastný ateliér v New Haven, v Connecticute a tiež od toho roku bol zvolený za dekana na Yalskej Univerzite architektúry. V roku 1984 rezignoval na post dekana a začal sa naplno venovať svojej tvorbe. Popri práci však stále prednášal na univerzite. 
Uznania sa mu dostalo v roku 1991 od Amerického ústavu architektov (AIA). Jeho najznámejšou stavbou sú známe „dvojičky“ pod názvom Petronas Towers v meste Kuala Lumpur. Sú to najvyššie rovnaké budovy na svete. Cesar Pelli je považovaný za jediného, pôvodom argentínskeho architekta, ktorému bolo umožnené projektovať jednu z najvyšších stavieb sveta.
Go-oo

História

Go-oo vychádza zo zdrojového kódu OpenOffice.org, ku ktorému pridáva ďalšie funkcie. Vznikol kvôli nespokojnosti so spôsobom, akým Sun Microsystems začleňoval do OpenOffice.org nové funkcie.
Moldavské národné futsalové družstvo mužov

Vrcholné podujatia

Na majstrovstvá sveta FIFA sa moldavskému družstvu nepodarilo kvalifikovať ani raz. Vo svojej prvej kvalifikácii na MS 2004 skončilo v skupine posledné, keď prehralo všetky stretnutia. O 4 roky neskôr vyhralo svoj prvý zápas, nad domácim Bulharskom, ale opäť nepostúpilo do play-off. V kvalifikácii na MS 2012 muselo začať kvalifikáciu už v predkvalifikačnom kole. Po výhre v skupine postúpilo do hlavnej kvalifikácie, v ktorej získalo iba 1 bod a skončilo v skupine posledné.
Rovnako sa moldavské družstvo neprebojovalo ani na majstrovstvá Európy UEFA. Absolvovalo 8 kvalifikácií, prvú už v roku 1995 na ME 1996. Vysoko v nej prehralo všetky zápasy a skončilo v skupine posledné. Ďalších 2 kvalifikácií sa nezúčastnilo. Najväčšiu šancu na postup malo v kvalifikácii na ME 2005. Vyhralo v nej 2 stretnutia, no nestačilo na favorizované Portugalsko a skončilo za ním v skupine druhé. V ďalších 2 kvalifikáciách získalo iba 1 bod a skončilo vždy na poslednom mieste. Preto muselo v kvalifikácii na ME 2012 hrať už v predkvalifikačnom kole. V ňom však vyhralo iba zápas nad najslabším družstvom skupiny a nováčikom futsalových kvalifikácií – Švajčiarskom, a do hlavnej kvalifikácie nepostúpilo. V kvalifikácii na ME 2014 skončilo v predkvalifikačnej skupine druhé za Gruzínskom a opäť nepostúpilo do hlavnej kvalifikácie.
Karbón (geochronologická jednotka)

Delenia

Delenie karbónu sa stále vyvíja, vo všeobecnosti sa delí na starší alebo spodný karbón a mladší alebo vrchný karbón, pričom uvažovaná hranica je stále vecou diskusií a dohadov. V medzinárodnom stratigrafickom delení sa spodný karbón nazýva mississip a vrchný karbón pensylván (pennsylvan). V Európe sa používali aj iné pomenovania, spodný karbón sa nazýval dinant a vrchný karbón silés. Aj stupne karbónu sú pomenované v jednotlivých oblastiach rôzne. V strednej a západnej Európe sú to turén, visén, namúr, vestfál a stefan (od najstaršieho). Vo východnej Európe to sú turén, visén, serpuchov, baškir, moskov, kasimov a gžel (od najstaršieho). V Severnej Amerike to sú kinderhook, osage, meramec, chester, morrow, atoka, des moines, missouri a virgil.
Napriek tomu, že má karbón svoje najvýraznejšie stratotypy vo Francúzsku, Kazachstane a Spojených štátoch, prvýkrát bol opísaný v roku 1822 v Spojenom kráľovstve, kde aj dostal meno podľa veľkého množstva čierneho uhlia, ktoré sa nachádzalo v karbónskych horninách.

Paleogeografické pomery

Na počiatku karbónu boli pevniny rozdelené na niekoľko paleokontinentov, Gondwanu, Laurusiu, Sibériu a ďalšie menšie mikrokontinenty. Laurusia ležala v oblasti rovníka. Gondwana sa nachádzala rozprestrená okolo južného pólu a vo vyšších šírkach. V spodnom karbóne sa Gondwana približovala k Laurusii. Zrážka Gondwany a Laurusie mala za následok vznik variského masívu (variské vrásnenie), ktoré má svoje zodpovedajúce ekvivalenty v Afrike a Severnej Amerike. Variský masív sa tiahol pozdĺž rovníka a ďalej sa stáčal na severovýchod.

Paleoklimatické pomery

Klíma karbónu bola spočiatku veľmi teplá. Počas karbónu sa ochladilo a došlo aj k zaľadneniu Gondwany. To bolo spôsobené jej driftom na juh. Dôkazy zaľadnenia je možné nájsť ešte aj dnes na dnešných kontinentoch, ktoré tvorili základ Gondwany.

Flóra

V teplej a vlhkej klíme sa tvorili na veľkých rozlohách druhovo veľmi bohaté pralesy. V nich rástli obrovské, pravdepodobne až 30 m stromy. Charakteristické sú uhľotvorné stromovité prasličky (Equisetophyta, napr. Calamites), plavúne (Lycopodiophyta, napr. Lepidodendron a Stigmaria), paprade (Polypodiophyta napr. Megaphyton) ale aj kordaitorasty (Cordaitophyta). Na južnej pologuli v Gondwane bol typický rod Glossopteris (z oddelenia Lyginodendrophyta). Búrlivá fotosytéza vegetácie obohatila atmosféru kyslíkom natoľko, že jeho percentuálne zastúpenie v atmosfére bolo vyššie ako dnes.

Fauna

V karbóne žil rôzny hmyz, krytolebce, žraloky a lúčoplutvé ryby. V neskorom karbóne sa objavujú plazy (Reptilia) a neskôr aj cicavcovité plazy (Synapsida).
Počas karbónu vymreli panciernaté ryby.
William Anders

Škola a výcvik

Anders študoval na námornej akadémii USA (U.S. Naval Academy), v roku 1962 získal titul inžiniera v odbore atómová fyzika na technologickom inštitúte amerického letectva (Air Force Institute of Technology). Medzi kozmonautov prišiel v tretej skupine iba o pár mesiacov neskôr v roku 1963 s bohatou praxou pilota. Bol zaradený do záložnej posádky Gemini 11.

Po lete

Zostal ešte krátko vo výcviku a bol zaradený do záložnej posádky Apolla 11. V septembri roku 1969 sa plukovník Anders rozhodol z letectva USA odísť. V rokoch 1969-1973 pracoval vo Washingtone v Národnej rade pre letectvo a kozmické lety (National Aeronautics and Space Council). V rokoch 1973-1976 bol riaditeľom Komisie pre atómovú energiu. V roku 1976 bol vymenovaný za veľvyslanca USA v Nórsku. Od októbra 1977 bol generálnym manažérom oddelenia atómovej energie v spoločnosti General Electric. (General Dynamics Corp., Nuclear Energy Products Div.). V roku 1989 bol zamestnaný v Textron, Inc. a v roku 2003 sa vrátil do NASA v Houstone už ako generál v zálohe. Je ženatý a má šesť detí.
Clenleu

Poloha

Obec má rozlohu 7,26 km². Najvyšší bod je položený 166 m n. m. a najnižší bod 57 m n. m.

Obyvateľstvo

Počet obyvateľov obce je 179 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sergy (Ain)

Polohopis

Sergy má rozlohu 9,46 km². Najvyšší bod je položený 1 702 m n. m. a najnižší bod 429 m n. m.

Obyvateľstvo

Sergy má 1842 obyvateľov (2009).
Graf vývoja obyvateľstva:
Zdroje: INSEE
Sněženky ve Vysokém lese

Ochrana

Predmetom ochrany sú zamokrené ekosystémy s bohatým výskytom snežienky jarnej.
Quittebeuf

Poloha

Obec má rozlohu 13,45 km². Najvyšší bod je položený 149 m n. m. a najnižší bod 131 m n. m.

Obyvateľstvo

Počet obyvateľov obce je 596 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Heřmanův Městec (prírodná pamiatka)

Ochrana prírody

Predmetom ochrany je aproxylický hmyz - najmä pižmovec hnedý (ako európsky významný druh), ďalej potom cicavce a vtáky naviazané na porasty starých bútľavých stromov.
Volejbalová extraliga žien 2015/16

Systém súťaže

Po odohraní základnej časti raz doma a vonku sa družstvá v 2. časti súťaže rozdelili na 2 skupiny, o 1. – 5. a 6. – 9. miesto. Družstvá si body zo základnej časti prenášali do nadstavbovej časti, v ktorej odohrali zápasy s každým družstvom raz doma a vonku. Družstvá na 1. až 8. mieste po nadstavbovej časti postúpili do štvrťfinálových zápasov play-off. Štvrťfinále sa hralo na 2 víťazné zápasy; semifinále, finále a o 3. miesto na 3 víťazné zápasy a stretnutia o umiestnenie na 2 hrané zápasy. Zo súťaže nevypadol priamo nikto, družstvo na 9. mieste odohralo prelínaciu baráž s víťazmi regionálnych skupín 1. ligy.
Ambonil

Poloha

Obec má rozlohu 1,23 km². Najvyšší bod je položený 159 m n. m. a najnižší bod 134 m n. m.

Obyvateľstvo

Počet obyvateľov obce je 120 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vaïssac

Poloha

Obec má rozlohu 37,21 km². Najvyšší bod je položený 225 m n. m. a najnižší bod 99 m n. m.

Obyvateľstvo

Počet obyvateľov obce je 802 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Le Nizan

Poloha

Obec má rozlohu 15,21 km². Najvyšší bod je položený 115 m n. m. a najnižší bod 41 m n. m.

Obyvateľstvo

Počet obyvateľov obce je 414 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kombinovaná variantnosť

Kombinovaná variantnosť je súhrnný názov pre dvojitú variantnosť frazém (p.) a zriedkavé prípady, keď sa premenlivosť prejavuje až na troch rovinách jazykovej výstavby frazémy (morfologickej, syntaktickej aj lexikálnej). Špecifickým prípadom kombinovanej variantnosti môžu byť zmeny na jednej z uvedených rovín, ale každá je iného druhu. Napr. ide o dvojakú lexikálnu premenlivosť typu do haliera, do halierika – do koruny, do korunky (z jedného hľadiska prípady slovotvornej variantnosti, z druhého bežná lexikálna zámena), prípadne o jej kombinácie s ďalšími možnosťami z iných rovín. Hoci všetky predpokladané kombinácie nie sú v reálnom stave doložené, už náznak tohto prístupu ukazuje, že typov kombinovanej variantnosti je viacej. Výsledkom kombinovanej variantnosti je taká forma frazémy, ktorá sa označuje ako komplexný alebo kombinovaný variant frazémy.
DoubleTree by Hilton Hotel Kosice

História

Projekt budovy Hotela Slovan (dnes DoubleTree by Hilton Hotel Kosice) vypracovala začiatkom 60. rokov skupina architektov pod vedením Jiřího Drahoša a Ivana Matušíka. Toto architektonické dielo bolo pôvodne možné pozične rozdeliť na tri základné celky - výškovú (lôžkovú časť), podnož so spoločensko-hospodársko-reštauračnými priestormi a podsadený parter. Ten sa do značnej miery vytratil zväčšením podnože počas rekonštrukcie v rokoch 2007 až 2009. V minulosti prevažnú časť podnože zaberali kancelárie Čedoku a Česko-slovenských aerolínií. V súčasnosti tu sú v prevažnej miere obchodné priestory.
Výstavbu hotela zabezpečoval národný podnik Pozemné stavby Prešov a výstavba trvala od roku 1965 do roku 1971. Ešte na sklonku roka 1963 bol zatvorený pôvodný historický Hotel Schalkház a začala sa jeho postupná asanácia. V roku 1968 už stál skelet budovy, no oproti pôvodným plánom, ktoré počítali s otvorením v decembri 1969, mala stavba oneskorenie už takmer poldruha roka. Počas invázie vojsk Varšavskej zmluvy do Česko-Slovenska poslúžil stavebný materiál na otvorený odpor občanov proti okupantom. Budovu sa podarilo sprevádzkovať až 17. decembra 1971. Pôvodný hotel mal 307 postelí, 100 prísteliek a 830 miest v reštauračnej časti. 
V roku 2006 bolo aj vďaka prideleniu usporiadateľského práva na Majstrovstvá sveta v ľadovom hokeji 2011 rozhodnuté o veľkej prestavbe hotela a jeho zaradení do prestížnej siete DoubleTree. Poslední návštevíci opustili Hotel Slovan 1. júla 2007 a následne sa začal vypratávať interiér budovy. Na jeseň roku 2007 sa začal demolovať obklad budovy a v polovici roku 2008 už stál len panelový skelet hotela. Následne sa začali práce na umiestňovaní nového čierneho obkladu a na zväčšovaní podnože. Hlavný vchod, ktorý bol dovtedy na východnej strane (na Hlavnej ulici), bol premiestnený na severnú hranu do Rooseveltovej ulice. Západne od hotela, kde sa v minulosti nachádzalo parkovisko, bol postavený veľký parkovací dom, v ktorom na prízemí sídli kasíno. Počas rekonštrukcie ostali počty izieb zachované, no výrazne sa zmenilo ich pôdorysné usporiadanie i samotné interiérové vybavenie. Nový DoubleTree by Hilton Hotel Kosice bol otvorený 19. februára 2009.
Výsledok rekonštrukcie budovy priniesol aj kritické názory na jeho architektúru.
Moutiers-sur-le-Lay

Poloha

Obec má rozlohu 18,28 km². Najvyšší bod je položený 57 m n. m. a najnižší bod 7 m n. m.

Obyvateľstvo

Počet obyvateľov obce je 626 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Goulier

Poloha

Obec má rozlohu 10,22 km². Najvyšší bod je položený 2 472 m n. m. a najnižší bod 840 m n. m.

Obyvateľstvo

Počet obyvateľov obce je 44 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fosforescencia

Fosforescencia je luminiscencia, ktorá na rozdiel od fluorescencie trvá dlhšie i po dokončení excitácie (nad 10⁻⁸ s, niekedy až niekoľko dní). Pri fosforescencii sa vzbudené atómy alebo molekuly dostanú najskôr nežiarivým prechodom do nestabilného energetického stavu, v ktorom môžu zotrvať niekoľko hodín až dní, a po získaní ďalšej energie prejdú do normálneho vzbudeného a z neho priamo do základného energetického stavu.
Výtvarné umenie

Výtvarné umenie alebo výtvarníctvo je druh umenia. V užšom zmysle slova je to sochárstvo, maliarstvo a grafika; zväčša sa však ráta medzi výtvarné umenia aj kresba, dizajn, architektúra a umelecké remeslá (užité umenie). Výtvarné umenie je predmetom vedy o výtvarnom umení.

Vernisáž

Vernisáž je slávnostné otvorenie výstavy, ktoré býva spravidla doplnené nejakým ďalším umeleckým programom (napr. hudobným, alebo divadelným) a na jeho začiatku býva prednesený krátky úvodný prejav. Typická je pre ňu podávanie vína a občerstvenia. Vernisáže môžu byť verejné a neverejné, resp. uzavrené. Uzavrených vernisáží sa zúčastňujú iba pozvaní hostia. Vernisáží sa môžu zúčastňovať aj kritici alebo médiá. Ak sú vystavované diela vytvorené ešte žijúcim autorom, zúčastňuje sa aj on vernisáže. Hostia popri konzumácii diskutujú navzájom alebo s autorom o vystavovaných dielach. Vernisáž môže byť organizovaná múzeom umenia alebo komerčnými galériami, kde sú diela dočasne vystavené a sú určené na predaj. Na oficiálnych výstavách ako je Royal Academy, umelci v minulosti dávali dielam konečnú podobu fermežovaním (prikrášlením olejovitým ochranným ľahko schnúcim lakom). Tým svoju prácu uzavreli, pretože potom bolo ďalšie maľovanie na obraz prakticky nemožné.Časom sa rozdiel medzi vernisážou a formálnym otvorením výstavy vytratil. Opakom vernisáže, teda slávnostným uzatvorením výstavy je finisáž.
Cause-de-Clérans

Poloha

Obec má rozlohu 14,35 km². Najvyšší bod je položený 156 m n. m. a najnižší bod 47 m n. m.

Obyvateľstvo

Počet obyvateľov obce je 322 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Baverans

Poloha

Obec má rozlohu 3,41 km². Najvyšší bod je položený 237 m n. m. a najnižší bod 201 m n. m.

Obyvateľstvo

Počet obyvateľov obce je 460 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sharon Osbourne

Životopis

Sharon Rachel Ardenová sa narodila v Brixtone v Londýne. Je dcérou hudobníka Dona Ardena (narodený Harry Levy 1926-2007) a Hope Shaw (1916-1999). Má staršieho brata Richarda a nevlastnú sestru Dixie. Je manažérkou skupiny Black Sabbath, v ktorej je hlavným spevákom jej muž Ozzy Osbourne. Spoločne majú tri deti: Aimee, Kelly a Jacka.
Opevnenie

Opevnenie alebo fortifikácia z lat.: fortis (silný) a facere (robiť) sú vojenské konštrukcie a stavby navrhované na obranu a ochranu. Ľudstvo ich buduje už tisícky rokov a ich realizácie sa zlepšovali stúpajúcou úrovňou technickej zručnosti. Tradičným príkladom konštrukcie fortifikácii sú kastrá (vojenské tábory) z čias rímskych légii ale prvými reálnymi realizáciami sú obranné múry mestských štátov ešte z čias Mezopotámie, alebo múr obklopujúci Jericho z 8. tisícročia pred Kr. Predchodcami fortifikácie, tak ako je chápaná dnes boli obranné valy a konštrukcie, ktoré stavali predchodcovia človeka okolo svojich sídiel na obranu proti zvieratám, prípadne napadnutiu iným kmeňom.
Posun v systéme konštrukcie a princípe konceptu prišiel v stredoveku. Vtedy bol značne ovplyvnený príchodom pušného prachu a ťažkej techniky v podobe diel. V tomto období sa múry spevňovali, zhrubovali a využíval sa princíp spevnenia zemou, ako opornej konštrukcie. Bolo to nevyhnutné vzhľadom na silu kanónov a eliminácie dopadu delových gúľ, ktoré spôsobovali značné škody. Stúpajúca hĺbka muriva bola potrebná taktiež pre využitie diel na obranu, ktoré sa situovali do obranného múru alebo na neho.
Fortifikácie delíme na permanentné a poľné. Z čoho permanentné predstavujú tradičnú formu, konštrukciu obranného valu a poľné sú dočasné a vytvárané bojovými jednotkami ako obranné pozície v teréne. Najznámejším typom fortifikácie sú obranné mestské múry, známe ako mestské hradby. Megalomanskejším príkladom sú hradby okolo hraníc štátu alebo regiónu. Klasickým príkladom je Veľký čínsky múr.